2 योजनाओं में इनकम दायरा बढ़ा डेढ़ करोड़ आबादी को साधा; सबसे ज्यादा वोटर भी यही
Haryana Budget 2023-24 Live Updates मुख्यमंत्री मनोहर लाल खट्‌टर ने अपने चौथे बजट के जरिए 2024 के लोकसभा और विधानसभा चुनाव की नींव रख दी है। इसकी बड़ी वजह यह है कि उन्होंने इस बजट में ऐसी योजनाओं पर ही फोकस किया है, जो सीधे सीधे राज्य की 1.26 करोड़ की आबादी को सबसे ज्यादा प्रभावित करता है।
हरियाणा के मुख्यमंत्री मनोहर लाल खट्‌टर ने अपने चौथे बजट से 2024 के लोकसभा और विधानसभा चुनाव की नींव रख दी है। ऐसा इसलिए क्योंकि उन्होंने इस बजट में ऐसी 2 योजनाओं पर ही फोकस किया है, जो सीधे-सीधे राज्य की 1.56 करोड़ की आबादी को फायदा पहुंचाती हैं। यही से CM ने वोट बैंक को साधा है।
इस वक्त हरियाणा में भाजपा के पास सभी 10 लोकसभा सीटें हैं। वहीं विधानसभा चुनाव होने तक राज्य में BJP को सत्ता में 10 साल पूरे हो जाएंगे। ऐसे में एंटी इनकंबेसी से निपटना बड़ी चुनौती है। जिसे देखते हुए CM मनोहर लाल खट्‌टर ने हरियाणा के वोट बैंक पर 'डबल अटैक' किया है।
इसे ऐसे 2 पॉइंट्स से समझिए...
​​​​​पहला ... हरियाणा की कुल आबादी 2.89 करोड़ है। इसमें से 54% आबादी ऐसी है, जिनकी सालाना इनकम 3 लाख तक है।
दूसरा ... हरियाणा में कुल वोटर करीब 1.89 करोड़ हैं। इसमें से अनुमान के मुताबिक 1.26 करोड़ ऐसे वोटर हैं, जिनकी सालाना इनकम 3 लाख तक है।
पढ़िए, वह 2 बड़ी योजनाएं, जिन पर CM का फोकस रहा
1. कोचिंग अनुदान से 90 लाख को फायदा : 1.80 लाख रुपए तक की आय वाले परिवारों के विद्यार्थियों को निःशुल्क कोचिंग प्रदान की जाएगी तथा 1.80 लाख रुपए से 3 लाख रुपए तक की आय वाले परिवारों के विद्यार्थियों को 50 प्रतिशत अनुदान दिया जाएगा। इस आय में हरियाणा की बड़ी आबादी आती है। इस फैसले के जरिए जो 30 लाख लाभार्थी पहले योजनाओं के दायरे में आ रहे थे, वह अब बढ़कर लगभग 90 लाख तक पहुंच गई है।
2. चिरायु योजना दायरे में आएंगे 1 करोड़ लोग : हरियाणा में 15.50 लाख परिवार आयुष्मान भारत योजना के तहत लाभ प्राप्त कर रहे थे। इस बजट में सीएम ने योजना में आय का दायरा बढ़ाकर 1.80 लाख रुपए से 3 लाख रुपए कर दिया है।
अब इस दायरे में आने वाले लोगों को 5 लाख रुपए का कैशलेस इलाज का कवर मिल जाएगा। इसके लिए परिवार को साल के सिर्फ 1500 रुपए देने होंगे। सरकार ने चिरायु-आयुष्मान भारत‘ योजना में लगभग 29.93 लाख नए परिवारों को जोड़ दिया है। अब इस योजना का राज्य में करीब 1 करोड़ लोग लाभ ले पाएंगे।
हरियाणा बजट से जुड़ी ये खबरें भी पढ़ें...
हरियाणा बजट में किसे क्या मिला:65 हजार सरकारी नौकरी, बुजुर्गों को 250 रुपए ज्यादा पेंशन, पायलट ट्रेनिंग के लिए 11 एयरक्राफ्ट
राज्य में 2014 यानि लगभग साढ़े आठ साल से सरकार की अगुवाई कर रहे मुख्यमंत्री मनोहर लाल ने बजट में सभी को खुश करने की कोशिश की। इसमें युवाओं से लेकर खेल-खिलाड़ी, किसान और इंडस्ट्री सेक्टर के लिए कई घोषणाएं की गई। पढ़िए.. हरियाणा के बजट में किसको क्या मिला
हरियाणा बजट:CM की घोषणा- नया टैक्स नहीं, 60 साल की उम्र से किराए में छूट
मुख्यमंत्री मनोहर लाल खट्टर बतौर वित्त मंत्री गठबंधन सरकार का चौथा बजट पेश किया। हरियाणा के 2023-24 बजट की घोषणा करते हुए मुख्यमंत्री मनोहर लाल ने कहा कि इस बार 1 लाख 83 हजार 950 रुपए का बजट में प्रस्ताव किया है। यह पिछले वर्ष की अपेक्षा 11.6% की वृद्धि है। उन्होंने कहा कि नए बजट में कोई नया टैक्स नहीं लगाया गया है (पूरी खबर पढ़ें)